
NÄKÖKOHTIA JA EHDOTUKSIA TERVEYDELLE HAITALLISEN PSYKOSOSIAALISEN 
TYÖKUORMITUKSEN JA TYÖSTRESSIN EHKÄISEMISEKSI 


Lukijalle 


Mistä on kysymys? 
- keskeisiä käsitteitä 


Tässä muistiossa tarkastellaan työn ja työolojen aiheuttamaa kuormittumista, 
sen yhteyksiä työperäiseen stressiin ja mielenterveysongelmiin. Tarkoituksena 
on esittää keinoja terveydelle haitallisen työperäisen psykososiaalisen 
kuormituksen hallitsemiseksi ja mielenterveyden edistämiseksi työssä ja 
työpaikalla. Tavoitteena on terve, tuottava ja siksi myös kannattava yritys. 


Työpaikan olosuhteet ovat tarkastelun keskeisenä kohteena, mutta muistiossa 
esitetään näkemyksiä myös työyhteisöjen toimintaa tukevien 
taustaorganisaatioiden roolista ja niiden mahdollisuuksista edistää 
työyhteisöjen henkistä hyvinvointia. Muistio on tarkoitettu kaikille niille, jotka 
ovat kiinnostuneet työpaikkojen kehittämisestä. Sitä voidaan käyttää myös 
hallinnollisten toimenpiteiden suunnittelun perusteena. Tietoa ja taitoa 
työpaikkojen kehittämiseksi on runsaasti olemassa. Kysymys on pikemminkin 
asenteista ja tahdosta. Virkamiesten ja asiantuntijoiden tehtävänä on tuoda 
käsityksiään selkeästi esille päätöksentekijöille. 


Muistiossa esitetyt näkemykset ovat kirjoittajan henkilökohtaisia. Muistion 
valmistelussa olen kuullut työelämän tutkijoita ja työterveyshuollossa toimivia 
asiantuntijoita työolojen kehittämistarpeista. Viimeistelyvaiheessa olen kuullut 
myös eräitä työsuojeluhallinnon asiantuntijoita. Lausun lämpimät kiitokset 
kaikille niille, joiden kanssa olen keskustellut asiasta. 


Ihmisen hyvinvointiin ja terveyteen vaikuttavat elinolosuhteet, elämäntilanne ja 
aikaisemmat, jopa lapsuuden aikaiset kokemukset. Työssä käyvä ihminen 
viettää lähes puolet valveillaoloajastaan työssä. Niinpä myös työ ja 
työolosuhteet vaikuttavat hänen ja sitä kautta myös hänen läheistensä 
hyvinvointiin. 


Kuormituksella tarkoitetaan tässä työntekijän altistumista sellaisille työn 
piirteille ja työolosuhteille, joilla voi olla joko hänen terveyttään edistäviä tai 
sitä huonontavia vaikutuksia. Erityisesti sosiaalisen työympäristön 
(ihmissuhteet, vuorovaikutus) aiheuttamasta kuormituksesta on varsinkin 
Suomessa käytetty toisinaan käsitettä psykososiaalinen kuormitus. 
Pohjoismaissa ja laajemminkin EU:n alueella käsitettä käytetään laajassa 
merkityksessä kuvaamaan kaikkea työstä ja työympäristöstä ihmiseen 
kohdistuvaa kuormitusta. Tässä muistiossa kuormituksella tarkoitetaan 
psykososiaalista kuormitusta laajassa mielessä. 


Fyysisen, sosiaalisen ja organisatorisen työympäristön aiheuttama kuormitus eli 
altistuminen kuormitusta aiheuttaville tekijöille aikaansaa työntekijässä 


psyykkistä ja fyysistä - psykofyysistä kuormittuneisuutta. Tämä tarkoittaa 
kuormituksen vaikutusta, tilaa ihmisessä. 


Terveydelle haitallinen kuormitus (altistus) ja sen seurauksena 
kuormittuneisuus voi johtaa työstressiksi kutsuttuun elimistön psykofyysiseen 
prosessinomaiseen tilaan. Tämän voi aikaansaada pitkäaikainen, mutta myös 
voimakas lyhytkestoinen altistuminen terveydelle haitalliselle kuormitukselle. 
Työstressillä tarkoitetaan tässä terveydelle selvästi haitallista 
kuormittuneisuutta. Tällä tavalla määriteltynä jatkuva työstressi on aina 
terveydelle haitallista. Tässä yhteydessä ei siis voida puhua terveellisestä 
stressistä. 


Yli- ja alikuormitus on terveydelle haitallista. Sopiva kuormitus on terveyttä 
ylläpitävää ja edistävää ja ilmenee työhyvinvointina. Kuormitus (käytetään 
myös termiä stressi) voi olla myös ns. neutraalia eli se ei sen paremmin edistä 
terveyttä kuin sitä huononnakaan. 


Työstressi voi aiheuttaa joko fyysisen tai psyykkisen sairastumisen. Viimeksi 
mainittua kutsutaan mielenterveyden häiriöksi. Terveyden vaarantava tilanne 
syntyy, kun työn ja työolosuhteiden asettamat vaatimukset ovat ristiriidassa 
ihmisen mahdollisuuksiin nähden selviytyä niistä. Ristiriita syntyy silloin, kun 
hänellä ei ole kykyä -mahdollisuutta ja taitoa- säädellä työtilannettaan tai saada 
siihen muutoksia aikaan niin, että välttyisi terveyttä haittaavilta tekijöiltä ja 
niiden aiheuttamalta altistukselta. Terveyttä vaarantava tilanne syntyy myös 
silloin, kun työkuormitus ja tarvittava palautumisaika eivät ole oikeassa 
suhteessa, ts. lepoa on liian vähän. Myös turvattomuutta aiheuttavat tekijät ja 
epäoikeudenmukaisuuden ja syrjinnän kokemukset altistavat työstressille. 


Terveyttä edistävä lyhytkestoinen kuormittuneisuus tuntuu työhyvinvointina, 
kuten seuraavina tuntemuksina ja suorituksina: työ sujuu ja tuntuu, että saa 
aikaan, voi käyttää kykyjään ja taitojaan, hallitsee työnsä, haluaa tehdä työtä ja 
viihtyy työssä, työpaikalla on hyvä työilmapiiri, vuorovaikutussuhteet toimivat 
ja on mahdollisuus saada tukea työtovereilta ja esimieheltä. Työ on 
mielenkiintoista ja mukaansa tempaavaa, ihminen kokeen työn iloa ja työn 
imua. 


Kun ihminen on ollut pidempään terveellisissä työoloissa, hän kokee, että työ 
on sopivan haasteellista; hän on kehittynyt ja voi kehittyä edelleen työssään, 
hän oppii uusia tietoja ja taitoja, hänen itsearvostuksensa paranee, hän haluaa 
osallistua ja kehittää myös työyhteisöään ja hänen elämänpiirinsä laajenee. 
Kaikki tämä parantaa hänen terveyttään ja työkykyään. 


Terveyttä uhkaava lyhytkestoinen kuormittuneisuus voi ilmetä 
työpahoinvointina mm. seuraavalla tavalla: toimintahalu ja -kyky alenevat 
tilapäisesti, omat kyvyt ja taidot eivät ole kunnolla käytössä, ”homma ei ole 
hanskassa”, työpaikalla ei viihdy, työpaikalle on ikävä lähteä aamulla, on 
epätavallinen väsymisen tunne, työyhteisössä on huono ilmapiiri, kyllästyttää ja 
turhauttaa, työ tuntuu yksitoikkoiselta, olo yksinäiseltä, ahdistaa ja ärtyy 
helposti. 


Pitkään jatkuessaan edellä mainittu tila voi johtaa vakavaan työstressitilaan, 
josta käytetään käsitettä /oppuun palaminen (burn out). Tämä ilmenee mm. 
työuupumuksena; ammatilliset kyvyt huonontuvat, ammattiin liittyvä itsetunto 
alenee, persoonallisuus köyhtyy ja kapeutuu, voimavarat ehtyvät, 
suhtautuminen työhön ja työyhteisöön tulee kyyniseksi. Lopulta työkyky 


Ongelman merkittävyys, 
kustannukset ja toimintaa 
säätelevä normisto 


alenee, elämänpiiri supistuu. Kuvaan tulevat päihde- ja mielenterveysongelmat 
(esim. masennustila) ja fyysiset sairaudet. 


Mielenterveyden häiriöt ovat yksi keskeisimmistä työkyvyttömyyttä 
aiheuttavista sairauksista Suomessa ja Euroopassa. Erityisesti masennuksesta 
aiheutuvat sairauspoissaolot ovat lisääntyneet hälyttävästi viime aikoina. 
Maailman terveysjärjestön (WHO) arvion mukaan masennuksesta tulee tärkein 
työkyvyttömyyden syy vuoteen 2020 mennessä. 


Eräänä syynä mielenterveysongelmien kasvuun on nähty työn ja työolojen 
asettamat lisääntyneet vaatimukset työntekijöiden suorituskyvylle. Työolojen 
nopeat muutokset aiheuttavat työntekijöille tavallista suurempia 
sopeutumispaineita: työ on usein kiireistä kireine aikatauluineen ja jatkuvine 
muutoksineen sekä entistä epävarmempaa. 


Arvioidaan, että keskimäärin 35-40% työssäkäyvistä kokee työnsä henkisesti 
rasittavaksi. Työnsä henkisesti rasittavaksi kokevien osuus vaihtelee 
toimialoista ja työpaikoista riippuen ja voi joillakin aloilla olla jopa 50-70%. 
Ongelmat näkyvät mm. tapaturmien ja sairauspoissaolojen lisääntymisenä, 
henkilöiden välisinä ristiriitoina työpaikoilla sekä työuupumisena. Julkisella 
sektorilla, erityisesti kunta-alalla, ongelmat ovat kärjistyneet mittaviksi. 


Sairastavuus näkyy lopulta myös yritysten tuottavuuden ja kannattavuuden 
laskuna. On arvioitu, että työstä ja työoloista aiheutuvan työstressin 
kustannukset ovat n. 1-1.5 % bruttokansantuotteesta. Suomessa tämä 
merkitsisi vuosittain n. 1.5-2 mrd. €: n kustannuserää. Välillisesti kustannukset 
lienevät huomattavasti suuremmat. Asian vakavuuteen onkin kiinnitetty 
huomiota sekä kansainvälisesti että Suomessa. 


Kansainvälinen työjärjestö (ILO) on laatinut työterveyden ja työturvallisuuden 
edistämistä koskevan puitesopimuksen (C187/2006).' Sen tarkoituksena on 
mm. edistää kansallisen työterveys- ja turvallisuuspolitiikan luomista. EU:n 
komission uudessa työterveys- ja työturvallisuusstrategiassa vuosiksi 2007- 
2012 painotetaan psykologisten ongelmien torjunnan ja mielenterveyden 
edistämisen tärkeyttä työpaikoilla.? Euroopan unionin neuvosto on tukenut ja 
täydentänyt komission näkemyksiä.? 


Komissio painottaa EU:n keskeisten työmarkkinaosapuolten v. 2004 tekemän 
työstressin ehkäisyä koskevan puitesopimuksen? kansallisen toimeenpanon 
merkitystä. Työstressisopimuksen lisäksi EU:n keskeiset työmarkkinajärjestöt 
ovat v. 2007 tehneet puitesopimuksen työpaikkahäirinnän ja -väkivallan 
ehkäisemisestä?. Ne edellyttävät kansallisten työmarkkinajärjestöjen 
raportointia toimenpiteistä, joilla asiaa hoidetaan. Komission kuudennen 
puiteohjelman yhteyteen on perustettu laaja PRIMA-EF*- yhteistyöprojekti 
(2007-2008)”. Sen tavoitteena on kehittää toimintatapoja psykososiaalisten 


' http://www.ilo.org/public/english/protection/safework/promoframe.htm 

2 http://eur-lex.europa.eu/LexUriServ/site/fi/com/2007/com2007 0062fi01.pdf 

3 http://eur-lex.europa.eu/LexUriServ/site/fi/oj/2007/c 145/c 14520070630fi00010004.pdf 

4 http://ec.europa.eu/employment social/news/2004/oct/stress agreement en.pdf 

5 http://www.ueapme.com/docs/joint position/2007 Framework Agreement Harassment and Violence at Work.pdf 
6 Psychosocial Risk Management — European Framework 

7 http://prima-ef.org/default.aspx 


Työpaikat ja johto 
avainasemassa 


riskien arvioimiseksi ja hallitsemiseksi. Projektissa pääpaino on työstressin ja 
työpaikkaväkivallan hallinnassa ja ehkäisyssä. 


Pääministeri Matti Vanhasen II hallituksen ohjelmassa? (2007) kiinnitetään 
ikäjohtamiseen ja henkiseen työsuojeluun erityistä huomiota. Eduskunta on 
aikanaan määritellyt henkisen ja sosiaalisen työsuojelun (SoVM n:o 13/1986 
vp, liite 1) ja edellyttänyt sen huomioon ottamista entistä korostetummin. Tällä 
käsitteellä eduskunta tarkoitti mm. työn tarkastelua kokonaisuutena; työssä 
viihtyvyyden ja työmotivaation sekä mielenterveyttä suojaavien tekijöiden 
huomioon ottamista. Nykyään korostetaan myös työntekijöiden vastuuta 
työhyvinvoinnista, vaikka päävastuu onkin työnantajalla. 


Edellisten hallitusten ohjelmiin liittyen on työoloja kehitetty valtakunnallisesti 
erilaisten ohjelmien avulla. Tällaisia ovat olleet mm. ikä, työssä jaksamis-"", 
ja VETO -ohjelma!'. Myös laajalla Työelämän kehittämisohjelmalla (TYKES, 
2004-2009)? parannetaan työpaikkojen laatua ja kilpailukykyä. Ohjelmien 
avulla valtio, tutkimuslaitokset ja järjestöt auttavat yritysten johtoa myös 
haitallisen työkuormituksen ehkäisemisessä tarjoamalla välineitä (menetelmiä, 
verkostoja, rahoitus) työolojen kehittämiseen. Ohjelmien kehittämishakkeista 
on kerrottu myönteistä palautetta. 


Nykyinen hallitus jatkaa hallitusohjelmansa mukaisesti työelämän 
kehittämisohjelmia. Työn, yrittämisen ja työelämän politiikkaohjelmalla 
pyritään luomaan mm. paremmin toimiva kokonaisuus työelämän 
turvallisuuden ja joustavuuden välille ja löytämään keinoja työssä jaksamisen 
ja työviihtyvyyden parantamiseksi. Terveyden edistämisen politiikkaohjelman 
tavoitteina ovat mm. työikäisten työ- ja toimintakyvyn ja työhyvinvoinnin sekä 
ikääntyvien terveyden ja toimintakyvyn edistäminen. 


Työturvallisuuslaissa (738/2002) edellytetään mm. työn vaarojen selvittämistä 

ja arviointia (10 &), työympäristön (12 $) ja työn (13 $) suunnittelua sekä työn 

kuormitustekijöiden välttämistä ja vähentämistä (25 8). Työolojen kehittämistä 
varten on työpaikalla oltava työsuojelun toimintaohjelma (9 8). 


Työterveyshuoltolaissa (1383/2001) edellytetään mm., että työn ja 
työolosuhteiden terveellisyys ja turvallisuus selvitetään esim. 
työpaikkakäynnein. Selvitysten perusteella työterveyshuolto tekee työnajalle 
ehdotuksia työolojen parantamiseksi (12 8). Tarvittaessa käytetään 
tarpeelliseksi katsottuja asiantuntijoita. 


Sosiaali- ja terveysministeriön työsuojelustrategiassa vuodelta 1998'3 
mainitaan painopistealueina mm. jaksaminen, työn hallinta ja henkinen 
hyvinvointi. 


Työpaikat ovat keskeisessä asemassa terveydelle haitallisen kuormituksen ja 
siitä seuraavan työstressin ehkäisemisessä. Se, mitä työpaikoilla tapahtuu ja 


$ http://www.valtioneuvosto.fi/hallitus/hallitusohjelma/pdf/hallitusohjelma-painoversio-040507.pdf 

? Kansallinen ikäohjelma 1998-2002 

!0 Työssä jaksamisen tutkimus- ja toimenpideohjelma 2002-2003 

! Valtakunnallinen toimenpideohjelma työssäoloajan jatkamisesta, työssä jaksamisesta ja kuntoutuksesta 2003-2007 
2 http://www.mol.fi/mol/fi/03 tutkimus ja kehittaminen/02 tykes/index.jsp 

13 http://www.stm.fi/Resource.phx/julkt/julk93-99/muut.htx.i1085.pdf 


miten työpaikkoja kehitetään, riippuu paljolti yrityksen ylimmän johdon ja 
esimiesten kyvykkyydestä, asenteista ja jaksamisesta. Yrityksen johdon tulisi 
työntekijöiden lisäksi pitää huolta myös esimiesten jaksamisesta voimakkaissa 
työpaineissa ja muutoksissa. 


Johdolla tulisi olla riittävän laaja näkemys siitä, miten yrityksessä voidaan 
kokonaisuutena, jotta kehittämistoimenpiteet onnistuisivat ja yritys olisi terve 
ja kannattava. Arvioidessaan yrityksen menestystekijöitä johto tarkastelee 
usein vain perinteisiä liiketaloudellisia kannattavuustekijöitä ja riskejä. Lähes 
huomiotta tai kokonaan vaille huomiota on jäänyt inhimilliseen pääomaan 
liittyvien riskien arviointi. Tällaisia ovat ne työhön ja työympäristöön liittyvät 
tekijät, jotka vaikuttavat henkilöstön osaamiseen (mukaan lukien hiljainen 
tieto), voimavaroihin, työmotivaatioon, ihmisten välisiin suhteisiin sekä 
henkilöstön terveydentilaan. 


Jos yritys alkaa kuluttaa haitallisesti inhimillistä pääomaansa, sen kannattavuus 
heikkenee ennen pitkää, arvo laskee ja kilpailukyky heikkenee. Tästä pääomasta 
kannattaa siis pitää huolta, lisätä sitä ja parantaa näin yrityksen vakavaraisuutta 
ja kilpailuetua hyvän imagon, brandin avulla. Henkilöstön hyvinvointiin 
kannattaa sijoittaa. 


Ihmisten hyvinvointia työssä eli yrityksen inhimillistä, aineetonta pääomaa 
voidaan kasvattaa hyvällä, oikeudenmukaisella johtamisella ja oppivan 
organisaation periaatteilla. Tähän kuuluvat työolojen kokonaisvaltainen 
arviointi, yhdessä tekeminen ja seuranta —riskianalyysi ja riskien hallinta. 
Esimiehillä on myös työnantajan edustajana lakisääteinen velvollisuus selvittää 
tilanteita, joissa työntekijä on kuormittunut tai tullut epäasiallisesti kohdelluksi 
tavalla, joka voi olla vaaraksi terveydelle. 


Johdon ja esimiesten tehtävänä on luoda työpaikoille inhimillinen kulttuuri, ts. 
sellainen tapa toimia, jossa korostuvat eettinen ja sosiaalinen vastuu 
työntekijöistä ja heidän perheistään. Tämä tarkoittaa työolojen luomista 
turvallisiksi ja terveellisiksi, työn aiheuttaman kuormituksen hallintaa, työnteon 
sujuvuuden lisäämistä ja inhimillisen vuorovaikutuksen parantamista 
työpaikoilla. Se tarkoittaa myös joustavuutta työjärjestelyissä niin, että 
ihmisten perhe- ja muu elämäntilanne ja työ voidaan sovittaa kitkattomasti 
yhteen. 


Hyvää johtamista on se, että huolehditaan mm. seuraavista asioista: muutosten 
oikea toteutus, henkilöstön työsuhdeturva, palkkauksen oikeudenmukaisuus 
sekä työn, työprosessien ja tavoitteiden arviointi ja niiden oikea mitoitus. 
Henkilöstömäärä sekä henkilöstön ikä- ja sukupuolijakauma tulisi mitoittaa 
oikein työhön, työolosuhteisiin ja työmäärään nähden. Hyvään johtamiseen 
kuuluu myös työntekijöiden mielipiteiden kuuleminen ja osallistuminen heidän 
omaan työhönsä ja työyhteisöönsä liittyvässä suunnittelussa ja päätöksenteossa. 


Yrityksillä on mahdollisuus ja tarvittaessa velvollisuuskin käyttää ulkopuolisia 
asiantuntijoita työolojensa arvioinnin ja kehittämisen tukena. Näitä ovat 
työterveyshuolto-, kuntoutus- ja rekrytointipalvelut, työvoima- ja 
työsuojeluviranomaiset sekä muut asiantuntijat. 


Kansaneläkelaitos rahoittaa terveydenhuolto- ja kuntoutuspalveluja. 
Kehittämällä näitä tukipalveluja ja niiden käyttöä yrityksissä edistetään niiden 
hyvinvointia ja menestymistä. 


Työterveys- ja muu 
terveydenhuolto 


Lakisääteinen työterveyshuolto tuli voimaan v. 1979 alusta. Työterveyshuoltoa 
säätelevää lainsäädäntöä on sen jälkeen uudistettu useasti. Lain mukaan 
työantajan velvollisuus on järjestää työterveyshuolto työpaikalleen ja käyttää 
sen asiantuntemusta työolojen terveellisyyden kartoitukseen ja kehittämiseen. 
Myös muita asiantuntijoita voidaan käyttää. 


Työterveyshuolto on osa perusterveydenhuoltoa. Työterveyshuollon toiminta 
perustuu ensisijaisesti työterveyshuollon ammattihenkilöiden työhön. Näitä 
ovat työterveyslääkäri ja työterveyshoitaja. Erikseen harkittaessa voidaan 
käyttää myös ns. asiantuntijoita, joita ovat mm. työterveyspsykologit, 
työfysioterapeutit, ergonomian asiantuntijat ja työhygieenikot. 


Perusterveydenhuollon tehtävänä on konsultoida erikoissairaanhoitoa 
tarvittavista toimenpiteistä ja ohjata asiakas -tilanteen niin vaatiessa - 
erikoissairaanhoidon piiriin. Tämä yhteys ei kuitenkaan aina toimi. 
Perusterveydenhuolto alkaa usein itse hoitamaan esim. masennuksesta kärsiviä 
potilaita ilman riittävää asiakkaan tilanteen ja tilan selvittämistä. Usein käy 
myös niin, ettei asiakas pääse lainkaan hoitoon terveydenhuoltohenkilöstön 
asiantuntemuksen tai voimavarojen puutteen vuoksi. 


Työterveyshuollon velvollisuus on konsultoida erityisasiantuntijoita jo 
varhaisessa vaiheessa mielenterveysongelmista kärsivien potilaiden hoidon ja 
kuntoutuksen tarpeen arvioimiseksi sekä näiden asiakkaiden jatkohoitoon ja 
kuntoutukseen ohjaamiseksi. 


Alun perin työterveyshuolto tarkoitettiin pääasiassa sairauksia ehkäiseväksi 
toiminnaksi. Käytännössä sen avulla kuitenkin hoidetaan sairauksia, mistä 
syystä sitä on pidetty ilmaisena palkan lisänä. Tämä on johtanut siihen, että 
sairauksia ehkäisevää toimintaa, esim. työolojen kartoituksia ja 
kehittämissuunnitelmia on laiminlyöty. Myös asiantuntijoiden käyttö on 
vähäistä. 


Osasyynä ehkäisevän toiminnan vähäisyyteen on myös työterveyshuollon 
perushenkilöstön asiantuntemuksen puute erityisesti psyykkistä ja fyysistä 
kuormittumista sekä mielenterveyttä koskevissa asioissa. Juuri tähän 
tarvittaisiin asiantuntijoiden työpanosta. 


Kun voimassa oleva työterveyshuoltolaki (1383/2001) hyväksyttiin, eduskunta 
edellytti, että asiantuntijoiden käyttöä työterveyshuollossa on seurattava. 
Selvitysten mukaan esim. työterveyspsykologien käyttö on viime vuosina 
vähentynyt jopa n. 20 %. Tämä on huolestuttavaa, koska 
työterveyspsykologipalveluja on käytetty erittäin vähän ennestäänkin. Stm: n 
selvityksen'* mukaan näyttää siltä, että ergonomian asiantuntemus sekoitetaan 
esim. työterveyshoitajan tai työfysioterapeutin ammatteihin. Tämä puolestaan 
vaikuttaa ergonomian asiantuntijoiden käyttöön, ja se on tämän vuoksi 
vähäistä. Yleensäkin asiantuntijoiden käyttö on vähäistä. 


Työolojen psyykkisen ja sosiaalisen kuormituksen arviointi ja työyhteisön 
terveydentilan parantaminen edellyttävät usein psykologisen 
erityisasiantuntemuksen käyttöä. Myös työterveyshuoltoon tulevien 
psyykkisistä ongelmista kärsivien asiakkaiden tilan arviointi ja tarvittavaan 


4 STM. Selvityksiä 2005:6 


Muut tuki- ja valvonta- 
organisaatiot 


hoitoon ja kuntoutukseen ohjaaminen edellyttää psykologipalvelujen käyttöä 
työterveyshuollossa. 


Asianmukaista hoitoa tarvitsevien lisäksi myös kuntoutusta tarvitsevat jäävät 
nykyisin liian pitkäksi aikaa työterveyshuoltoon ilman 
kuntoutusmahdollisuutta. Syynä tähän on mm. Kelan korvauskäytäntö, jonka 
mukaan vasta 2-3 kk:n jälkeen henkilö voidaan ohjata asianmukaiseen 
kuntoutukseen. Usein tämä on asiakkaan kannalta liian pitkä aika. Hänen 
tilansa saattaa tässä ajassa oleellisesti huonontua ja hänen kuntoutumis- ja 
työhön paluumahdollisuutensa heikentyä ratkaisevasti. 


Kelan korvauskäytännössä on epäselvyyksiä muutoinkin erityisesti 
työterveyspsykologien antamien työyhteisökonsultaatioiden ja 
kehittämistoimenpiteiden osalta. 


Terveydenhuolto-organisaation puutteellinen seuranta ja ohjaus on osaltaan 
vaikuttanut siihen, että asiakkaiden on vaikea päästä hoitoon ja kuntoutukseen. 
Sosiaali- ja terveysministeriön ja käytännön työtä tekevien sosiaali- ja 
terveydenhuolto-organisaatioiden välillä on liian suuri etäisyys. Hyvää 
tarkoittavat valtakunnalliset ja muut kehittämisprojektit eivät yksin auta työssä 
esiin tulleiden ongelmien hallinnassa. Tarvitaan myös käytännön ohjeistusta. 


Mielenterveystyön avohoitopalveluissa on monin paikoin työvoimavajausta. 
Tämä vaikeuttaa osaltaan perusterveydenhuollon ja erikoissairaanhoidon 
välistä yhteistyötä. Tilanne syntyi, kun psykiatriset sairaalat lakkautettiin 
pääsääntöisesti, mutta tarvittavia voimavaroja ei lisätty riittävästi 
avosairaanhoitoon (mielenterveystoimistot, psykiatriset poliklinikat). Seuraus 
tästä on ollut, että psykiatrista hoitoa tarvitsevat asiakkaat jäävät käytännön 
havaintojen mukaan usein enemmän tai vähemmän oman onnensa nojaan. 
Tämä on todennäköisesti lisännyt itsemurhien määrää, sillä hoitoa vaille 
jäävillä (mm. psykoottiset potilaat) on todettu moninkertainen itsemurhariski 
hoitoa saaviin verrattuna. 


Työmarkkinajärjestöillä on yhdessä valtiovallan kanssa keskeinen rooli 
työoloja koskevan lainsäädännön ja sopimusten valmistelussa ja niiden 
toteutumisen valvonnassa. Erityisesti valtiovallan tehtävänä on valvoa, että 
kansalaisia kohdellaan yhdenvertaisesti paikkakunnasta ja toimipaikoista 
riippumatta. Tämän edellytyksenä on, että säädöksistä ja sopimuksista 
toimitetaan riittävästi asiallista tietoa työpaikoille. Keskusjärjestöjen 
kannanotoilla on merkitystä asenteiden muokkaamisessa työolojen 
kehittämiselle myönteisiksi työpaikoilla. 


Työturvallisuuskeskus tuottaa käytännönläheistä tietoa työolojen 
kehittämisestä. Sen rooli myös työoloja koskevan tiedon välittäjänä on 
merkittävä. Tätä edistää toiminnan tehokas organisointi. 


Työsuojelurahastolla on merkittäviä taloudellisia voimavaroja työolojen 
kehittämistä koskevan tutkimustoiminnan rahoittamisessa. Tutkimus- ja 
kehittämistoimintaa rahoitetaan runsaasti myös EU:n ja valtion varoista 
erilaisten ohjelmien yhteydessä. Myös Suomen Akatemia rahoittaa työoloja 
koskevaa tutkimusta. 


Tutkimuslaitoksista Työterveyslaitos on suurin työelämää koskevan soveltavan 
tutkimustiedon tuottaja Suomessa. Myös yliopistoissa on työelämän 
kehittämistä koskevaa tutkimustoimintaa. 


Työsuojeluviranomaistoiminnalla varmistetaan osaltaan työelämän laatua ja 
sitä kautta myös yritysten menestymistä. Työsuojeluviranomaisilla on paljon 
hyödyllistä ja käyttökelpoista tietoa työolojen laatuvaatimuksista. 


Työsuojeluviranomaiset voivat osaltaan auttaa yrityksiä huolehtimaan 
työolojensa suunnitelmallisesta kehittämisestä. Keskushallinnon 
työsuosuojelustrateginen suunnittelu ja strategian käytäntöön soveltaminen 
auttavat työsuojelupiirien toiminnan suuntaamisessa ja toimintojen yhteen 
sovittamisessa. 


Kansalaisjärjestöjen toiminta työolojen kehittämiseksi on toistaiseksi ollut 
melko huomaamatonta. Ne voisivat kiinnittää nykyistä enemmän huomiota 
erityisesti haitallisen työkuormituksen ja työstressin vähentämiseen. 
Terveydenhuoltopuolella kansalaisjärjestöt ovat olleet aktiivisempia. 
Viranomaisten osallistuminen tähän ns. kolmannen sektorin toimintaan on tosin 
ollut melko vähäistä. Ehkä vähäisistä yhteyksistä johtuu osaksi, että ns. 
kolmannen sektorin työpaikoilla (esim. järjestöt, yhdistykset) ilmenneet 
henkilöstön hyvinvointiongelmat jäävät usein huomaamatta ja hoitamatta. 


Ehdotuksia kehittämis- 
toimenpiteiksi Yrityksen menestystekijät: realistinen tilannearvio ja oikea kehittäminen 


e Yrityksen strategian toimintaperiaatteiden tarkastelussa ja 
soveltamisessa on hyvä korostaa taloudellisten tunnuslukujen lisäksi 
kokonaisvaltaista näkemystä yrityksen menestymiseen vaikuttavista 
tekijöistä. Näistä inhimillinen pääoma on eräs keskeisimmistä. 
Inhimillisen pääoman osatekijöitä ovat mm.: henkilöstön osaaminen 
mukaan lukien ns. hiljainen tieto, työmotivaatio, jaksaminen ja 
keskinäinen yhteistyö. 


e — Yrityksen terveysriskien arviointi ja analysointi on perusedellytys sille, 
että johto saa kokonaisvaltaisen ja oikean kuvan yrityksen tilasta. Vain 
tämä mahdollistaa yrityksen oikean kehittämisen. Inhimillisen 
pääoman riskejä voidaan arvioida erityisesti tätä varten kehitetyillä 
menetelmillä!5 (esim. Psyfyrix!'* ja Työolojen itsearviointi!'9). 


e Henkilöstön hyvinvointia koskevan työpaikan riskianalyysin 
perusteella tehdään johtopäätökset tarvittavista 
kehittämistoimenpiteistä. Kehittämistoimet suunnitellaan, toteutetaan 
ja niiden vaikutuksia seurataan huolellisesti yhteistyössä henkilöstön ja 
tarvittavien ammattilaisten (esim. työterveyshuolto, kuntoutus) kanssa. 


e Johtamisessa toteutetaan inhimillistä henkilöstöpolitiikkaa, jolla 
luodaan työpaikalle turvallinen, kannustava, luovuutta suosiva ja 
joustava ilmapiiri. 


15 http://www. ttl.fi/Internet/Suomi/Palvelut/Tietokannat/Menetelmapakki/ 

16 http://www ttl.fi/Internet/Suomi/Palvelut/Tietokannat/Menetelmapakki/Menetelmat+aiheittain/kortti?id=243 
7 http://www ttl.fi/Internet/Suomi/Palvelut/Tietokannat/Menetelmapakki/Menetelmat+aiheittain/kortti?id=194 
18 http://turva2.me.tut.fi/maatalous/vastaa.asp?tiedid=T yostressikysely 


e Henkilöstöhallintoa, kuten muutakaan johtamisen erityisaluetta, ei saa 
eriyttää liiaksi yrityksen linjajohtamisesta. Yrityksissä, joissa on 
erillinen henkilöstöhallinto, tämä tulee nähdä johtamisen ja 
työhyvinvoinnin apuvälineenä. Sama pätee myös työsuojeluun ja 
työterveyshuoltoon. 


e Inhimilliseen ja menestyvään johtamiseen kuuluu henkilöstön 
mielipiteiden huomioon ottaminen ja yhteistyö henkilöstön kanssa 
töitä, työoloja ja tavoitteita suunniteltaessa ja kehitettäessä. 


e Menestyvä johtaminen on myös sosiaalista vastuuta tunteva ja 
joustava, joka ottaa huomioon henkilöstön perhetilanteen ja muut 
henkilökohtaiset tarpeet töiden järjestelyssä ja tavoitteiden asettelussa. 


Työterveys- ja muun terveydenhuollon osaaminen ja yhteistoiminta tärkeää 


e Työterveyshuollon toimintaa tulee lain tarkoituksen mukaisesti 
suunnata nykyistä enemmän työperäisen haitallisen kuormituksen 
ehkäisemiseen arvioimalla työolojen terveellisyyttä ja turvallisuutta 
työpaikkaselvityksin, joihin kuuluvat myös työpaikkakäynnit. Toiminta 
voidaan liittää yrityksen työolojen terveysriskien kartoitukseen ja 
arviointiin sekä niiden ehkäisyyn. 


e Työterveyshuollon osaamista tulee lisätä käyttämällä nykyistä 
enemmän asiantuntijoita (mm. työterveyspsykologit, työfysioterapeutit, 
työhygieenikot ja ergonomian asiantuntijat) henkilöiden, 
työolosuhteiden ja tarvittavien jatkotoimenpiteiden arvioinnissa. 


e Asiakkaan tarvitsemien jatkotoimenpiteiden arvioinneissa ja 
jatkohoitoa suunniteltaessa tulee toimia kiinteässä yhteistyössä 
toisaalta työpaikkojen ja toisaalta erikoissairaanhoidon ja 
kuntoutusorganisaatioiden kanssa. 


e —Työterveyshuoltoon tulevan asiakkaan jatkohoitoon ja kuntoutukseen 
pääsy tulee tapahtua viivytyksettä ja mahdollisimman nopeasti. 


Kuntoutukseen pääsemistä voidaan nopeuttaa esim. siten, että 
työnantaja, työntekijä ja kuntoutuspalveluja tuottava laitos sopivat 
suoraan tarvittavista kuntoutuspalveluista. Tämä edellyttää Kelalta 
asiaa selventävää ohjeistoa. 


e Työterveyshuoltolain 12 8:n ilmaisut ”työn kuormittavuus” (1 mom.) 
ja ”työkuormituksestaan” (4. mom.) tulee korvata käsitteillä 
terveydelle haitallinen työn kuormittavuus ja vastaavasti terveydelle 
haitallisesta työkuormituksestaan. 


e Terveyskeskusten ja muun perusterveydenhuollon asiantuntemusta 
mielenterveysongelmaisten kohtaamisesta, hoidosta sekä jatkohoitoon 
ja kuntoutukseen ohjaamisesta tulee parantaa. 

Psykologista asiantuntemusta tulee lisätä ja käyttää nykyistä enemmän 
perusterveydenhuollossa. 

e — Yhteistyötä perusterveydenhuollon ja erikoissairaanhoidon, 
kuntoutuksen ja sosiaalihuollon välillä tulee kehittää. Yhteyksiä tulee 
parantaa psykiatriseen erikoissairaanhoitoon, kuntoutukseen ja 
työelämän asiantuntijalaitoksiin (esim. Työterveyslaitos). 


e Avohoidon mielenterveyshoidon henkilöstövoimavaroja tulee lisätä 
nykyisestään huomattavasti. 


e Terveydenhuollon ohjeistusta tulee kehittää niin, että sitä suunnataan 
sekä palvelujen järjestäjille että niiden tuottajille. 


e —Tiivistämällä terveydenhuollon ja ns. kolmannen sektorin eli 
kansalaisjärjestöjen yhteistyötä voidaan paremmin koota voimavaroja 
hoito- ja auttamistyöhön. 


Korvauskäytännöt ja toiminnat ajan tasalle 


e Kelan tulee tarkistaa asettamiaan rajoituksia 
mielenterveysongelmaisten hoitoon ja kuntoutukseen pääsylle. 
Korvauskäytäntö ei saa asettaa estettä hoidolle tai kuntoutukselle. 
Korvauskäytäntöä arvioitaessa on hyvä toimia yhteistyössä 
terveydenhuollon ja kuntoutusasiantuntijoiden kanssa. 


Nykyisten ohjeiden mukaan”? esim. työuupumuksesta kärsiville ei 
voida myöntää sairauslomaa. Tämä olisi kuitenkin tärkeää sairautta 
ehkäisevässä mielessä ja erityisen tärkeää varsinkin silloin, kun 
työuupumus on vakavaa. Tällöin on kysymys jo sairaudeksi 
luokiteltavissa olevasta tilasta. Samanaikaisesti tulisi käynnistää 
kuntoutumista tukevat sekä yksilöön että työyhteisöön kohdistuvat 
toimenpiteet. Tältä osin tulisi muuttaa sekä sosiaali- ja 
terveysministeriön ohjeita että kansaneläkelaitoksen 
korvauskäytäntöjä. 


Korvauskäytäntöä työterveyshuollossa toimivan psykologin työstä 
tulee tarkistaa siten, että se mahdollistaa mm. työterveyspsykologin 
työyhteisökonsultaatiot ja interventiot arvioitaessa terveydelle 
haitallista psyykkistä ja sosiaalista työkuormitusta. Korvauskäytännön 
kriteereitä asetettaessa on syytä kuulla työterveyshuollossa toimivia 
työterveyspsykologeja niistä palveluista, joita heiltä kysytään ja joita 
he työterveyshuollon työssään antavat. 


e Työterveyshuollon neuvottelukunnan tulee selvittää työterveyshuollon 
korvauskäytännössä ilmenneitä ja työterveyshuollon toimintaa 
haittaavia epäselvyyksiä. 


Työterveyshuollon neuvottelukunnan tulee korostaa erityisesti 
sairauksia ehkäisevää työyhteisöjen kehittämistarvetta ja nykyistä 
parempaa työterveyspsykologien asiantuntemuksen käyttöä 
työyhteisöjen kehittämistyössä. 


Työterveyshuollon neuvottelukunnan tulee ohjeistaa 
Kansaneläkelaitosta työterveyshuollon korvauskäytännöissä 


9 STM. Julkaisuja 2007:7 

ilmenneiden epäkohtien poistamiseksi sekä sosiaali- ja 
terveysministeriötä työterveyshuollon toimintojen osalta. 


Taustaorganisaatioiden tuki tarpeen 


Hallitusohjelman mukaisessa Työn, yrittämisen ja työelämän 
politiikka- ja Terveyden edistämisen politiikkaohjelmassa sekä muissa 
jo käynnissä olevissa ohjelmissa tulisi työstressin ehkäisyyn ja 
työhyvinvoinnin edistämiseen panostaa erityisesti ottaen huomioon 
myös EU:n kehitystrendit. 


Työoloja parantavia toimenpiteitä tulee kohdentaa ainakin pahimmille 
julkisen sektorin ongelma-aloille, kuten kuntien työpaikoille. Ongelma- 
aloista on saatavissa tutkimustietoa toimenpiteiden pohjaksi. Tällaisia 
aloja ja töitä ovat mm. palvelualat, esim. terveys- ja sosiaaliala sekä 
tieto- ja asiantuntijatyö. Ohjelmien todelliset vaikutukset tulisi selvittää 
ja tarkastella kriittisesti arviointiselvitysten sisältöä ja johtopäätöksiä. 


Työmarkkinajärjestöillä on merkittävä rooli työpaikoilla vallitsevien 
asenteiden ja ilmapiirin muuttamisessa ihmisystävällisemmäksi. Tämä 
tapahtuu mm. tiedottamalla asioista riittävästi työpaikoille ja ottamalla 
järjestöinä näkyvästi myönteinen kanta terveysriskien arviointiin ja 
työolojen kehittämiseen. Työhyvinvoinnista päävastuussa olevan 
työantajan velvollisuuksien lisäksi on hyvä mainita myös 
työntekijöiden velvollisuuksista. 


Keskeisten työmarkkinajärjestöjen tehtävänä on sopia keskenään 
kansallisista menettelytavoista, joilla toteutetaan EU: n keskeisten 
työmarkkinaosapuolten puitesopimukset työstressin (8.10.2004) sekä 
häirinnän (kiusaamisen) ja työpaikkaväkivallan ehkäisystä 
(26.4.2007). Tässä pohdinnassa on otettava huomioon EU:n komission 
työterveys- ja työturvallisuusstrategiassa (2007-2012) mainittu 
psykologisten ongelmien torjunta ja mielenterveyden edistäminen 
työssä. 


Valtakunnallista sosiaali- ja terveysministeriön hallinnonalan 
työsuojelustrategiaa tulee uudistaa. Uudistamisessa on otettava 
huomioon ILO: n ja EU:n työsuojelustrategiset linjaukset, 
työmarkkinajärjestöjen sopimukset sekä Vanhasen II hallituksen 
ohjelmassa mainittu henkinen työsuojelu, johon eduskunta on jo 
vuonna 1986 ottanut kantaa. 


Työsuojelustrategiaa koskevia neuvotteluja käydään siten, että niihin 
osallistuvat myös valtiovallan edustajat. Näissä neuvotteluissa on 
tärkeää kuulla alan asiantuntijoita laajasti. Sosiaali- ja 
terveysministeriön johtama työsuojeluneuvottelukunta on oikea elin 
pohtimaan näitä kysymyksiä. 


Työsuojeluneuvottelukunnan yhteyteen perustetaan uusi työelämän 
psykososiaalisten kysymysten jaosto, jonka tulee toimia kiinteässä 
yhteistyössä alan asiantuntijoiden kanssa. 


Tutkimustoimintaa, joka tähtää yritysten kannattavuuden 
parantamiseen tulee kehittää niin, että henkilöstön hyvinvointia 


12 


uhkaavien riskitekijöiden hallinnan vaikutukset yrityksen 
kannattavuuteen selvitetään nykyistä paremmin. 


Tutkimustoimintaa rahoittavien organisaatioiden ja tutkimuslaitosten 
välistä yhteistyötä tulee kehittää niin, että tuetaan työpaikkojen 
henkilöstön henkisen hyvinvoinnin edellytyksiä selvittävää ja tulosten 
käyttöönottoa edistävää tutkimusta. 


Tutkimushankkeiden rahoitusmenettelyä tulee helpottaa nykyisestään 
niin, ettei rahoituksen hakeminen tuota kohtuutonta vaivaa hakijoille. 
Tämä edellyttää hakumenettelyjen byrokratian vähentämistä. 


Tutkimusmäärärahoilla työskentelevien työsuhde- ja sosiaaliturvaa 
tulisi parantaa niin, etteivät he joudu työssään muita palkansaajia 
huonompaan asemaan. 


e Työsuojelun valvontaviranomaisten toiminnassa tulee erityisesti 
korostua asiakaslähtöisyys ja työpaikkakohtaisuus. Valvontatoimintaa 
kehittämällä voidaan tavoittaa työpaikat nykyistä paremmin. 


Mielenterveysriskien arviointia koskevalla tiedotuksella voidaan 
aktivoida työpaikkoja omaehtoiseen työolojensa parantamiseen. 


Työolojen selvittämiseksi tulee kaikille työpaikoille suunnata 
työpaikkojen työsuojelun perustasoa kartoittava kysely ja luokittaa 
yritykset tämän perusteella työolojen turvallisuuden ja terveellisyyden 
suhteen paremmuusjärjestykseen. Työsuojeluviranomaiset - ja 
työterveyshuolto voivat yhteistyössä Työturvallisuuskeskuksen kanssa 
toteuttaa tämän kaltaisia hankkeita työsuojelupiirien alueella. 


Liitteet Henkinen ja sosiaalinen työsuojelu. Eduskunnan sosiaalivaliokunnan mietintö 
(SoVM 13/1986 vp) 


Liite 


SoVN nio 17 //96 vp 


Henkinen ja sosiaalinen työsuojelu 


Työntekijän suojelu on yhdenmukaisesti val- 
tioneuvoston 12 päivänä huhtikuuta 1984 hyväk- 
symän — valtakunnallista — työympäristöohjelmaa 
koskevan periaatepäätöksen kanssa käsitettävä 
työntekijän ruumiillisesta, henkisestä ja sosiaali- 
sesta hyvinvoinnista huolehtimiseksi, mitä määri- 
telmää myös Maailman terveysjärjestö käyttää 
ihmisen terveydestä. Tässä työssä on käytettävä 
kaikkea sitä tieteellistä ja kokemuksen kautta 
saatua tietoa, jolla haitallisia vaikutuksia voidaan 
vähentää. Hallituksen esitys edellyttää entistä 
korostetummin otettavaksi huomioon henkisen 
työsuojelun. Tuotantoteknologian ja työn luon- 
teen muuttuminen automaation ja mikroclektro- 
niikan johdosta asettaakin työlle uusia vaatimuk- 
sia. Se edellyttää myös työn tarkastelua kokonai- 
suutena ihmisen tarpeiden ja ominaisuuksien 
mukaan. Sosiaaliseen työsuojeluun liittyy muun 
muassa työympäristön kehittäminen siten, että 
myös työssäviihtyvyys ja työmotivaatio otetaan 
huomioon. Henkisessä ja sosiaalisessa työsuoje- 
lussa on otettava huomioon mielenterveyttä suo- 
jaavat tekijät. Psyykkisiin rasitustekijöihin on 
työturvallisuuslakiehdotuksessa kiinnitetty huo- 
miota erityisesti 9 a ja 9 b &:ssä, joissa nimen- 
omaisesti mainitaan ruumiillinen ja henkinen 
terveys. Sosiaalivaliokunta huomauttaa kuiten- 
kin, että myös 9 8:ssä, joka on yleissäännös 
työsuojelun vaatimusten huomioon ottamisesta, 
mainitaan työntekijän terveys. Terveys onkin täs- 
sä yhteydessä ymmärrettävä laajasti käsittäen niin 
terveyden osatekijät kuin sen kokonaisuus. 

Lakiehdotuksen 9 &:llä on työsuojelua koskeva- 
na yleissäännöksenä tärkeä merkitys työturvalli- 
suuslain soveltamiselle. Tästä syystä on sen tul- 
kinnassa työsuojelun yleisten tavoitteiden mukai- 
sesti käytettävä eri käsitteitä laajasti. Työympäris- 
tön tarkkailussa on otettava huomioon niin työn- 


tekijät, työmenetelmät, työvälineet kuin työn 
kohteetkin työntekijöiden kaikenpuolisen turval- 
lisuuden lisäämiseksi. Työntekijään kohdistuvassa 
tarkkailussa on lisäksi käytettävä työterveyshuol- 
tolain antamia mahdollisuuksia ja pyrittävä vi- 
ranomaisten yhteistoiminnalla ja muutoin kehit- 
tämään työsuojelun valvonnan ja työterveyshuol- 
lon toimintoja siten, että kokonaisuus muodos- 
tuu tarkoituksenmukaiseksi ja luo edellytyksiä 
asetettujen tavoitteiden toteuttamiselle. 

Työn henkinen rasittavuus aiheutuu usein kii- 
reestä ja kireästä aikataulusta, pakkotahtisesta 
työstä ja työn sisällöllisestä yksipuolisuudesta. 
Myös fyysiset haitat heijastuvat henkiseen rasirta- 
vuuteen. Teknologian kehitys johtaa osaltaan 
muun muassa yksipuolisiin työtehtäviin, mutta 
toisaalta se tarjoaa myös mahdollisuuksia niistä 
vapautumiseen. Niin valtiovallan kuin työmark- 
kinaosapuolten tulee yhteistoiminnassa pyrkiä ot- 
tamaan huomioon työolosuhteiden laadullinen 
kehittäminen. Tutkimusta tulee kehittää työpsy- 
kologian ja muun henkiseen työsuojeluun suun- 
tautuvan tutkimuksen kannalta. Työsuojeluviran- 
omaisten mahdollisuuksia puuttua henkisiä hait- 
toja aiheuttavaan työhön tulee lisätä ja kehittää 
myös viranomaisten mahdollisuuksia vaikuttaa 
psyykkisten haittojen torjuntaan. 

Henkisen työsuojelun valvonnan ja ohjauksen 
tehostaminen ja seuranta merkitsevät myös työ- 
terveyshuollon merkityksen -kasvamista työsuoje- 
lutoiminnassa. Samalla tällä voidaan vaikuttaa 
sellaisiin omaa työtään tekeviin yrittäjiin, joita 
työsuojelusäännökset eivät sinänsä koske, mutta 
joiden työolosuhteiden parantaminen on niin 
yrittäjien ja heidän perheenjäsentensä kannalta 
kuin myös sosiaalisesti, terveyspoliittisesti ja kan- 
santaloudellisesti tarkoituksenmukaista. 

Työntekijän sosiaalisen työsuojelun kannalta 
on merkittävää myös perimälle aiheutuvien vau- 
rioiden ja sikiölle aiheutuvan vaaran huomioon 
ottaminen nykyistä painotetummin. Perimälle ja 
sikiöön kohdistuvien vaaratekijöiden huomioon 
ottamiseksi tarvitaan työsuojelumääräyksiä, joi- 
den laatimisessa korostuu erityisesti työsuojeluvi- 
ranomaisten yhteistyö lääkintää, säteilyvaaraa ja 
kemikaalioita koskevaa asiantuntemusta edusta- 
vien viranomaisten kanssa. 

